Arjamanas

Arjamanas () – vedinės mitologijos dievybė, priskiriama prie Aditjų. Arjamanas Rigvedoje minimas ~100 kartų, dažniausiai sykiu su Mitra ir Varuna. Jo įvaizdis gana abstraktus. Pats vardas „Arjamanas“ reiškia „draugystė, svetingumas“ (iš arya – „geras, malonus, ištikimas“). Jo savybės tapačios su kitų Aditjų – jis užpildo padangių erdvę, suteikia gerybes ir yra Aditės sūnus. Kartais pabrėžiamas Arjamano draugiškumas, prielankumasRV 6.50.1; RV 7.36.4, jis artimas mergelėmsRV 5.3.2, jo prašoma santarvės namuoseRV 10.85.43. Arjamanas, kaip ir Bhaga, paskiria sutuoktinį ar sutuoktinę, suteikia nušvitimą. Giesmėje Sūrjai Arjamanas ir Bhaga lydi jaunavedžių porą. Kitur irgi pabrėžiamas Bhagos ir Arjamano ryšys.Taitiryja Brahmana, I, 1, 2 4 Kartu su Mitra ir Varuna Arjamanas vienija, telkia žmonesRV 10.126, verčia juos išpirkti savo kaltesRV 1.167.8, yra susijęs su rita. Kai kuriomis savybėmis jis susijęs su saule, ugnimi – Arjamanas sykiais tapatinamas su AgniuRV 2.1.4, minimas drauge su sauliškosomis dievybėmis Sūrja ir Savitaru, sykį tiesiog vadinamas saule.Taitiryja samhita 2.3.4

Arjamano atitikmuo iranėnų mitologijoje – Аirуaman-.

 Literatūra 
 Тhieme Р., 1938. Der Fremdling im Rgveda. Eine Studie ьber die Bedeutung der Worte: Ari, Arya, Aryaman und Ārya, Leipzig;
 Тhieme Р., 1957. Mitra and Aryman, New Haven;
 Bhattacharji S., 1970. The Indian Theogony, Cambridge, p. 219-20.

 Šaltiniai 

Kategorija:Vedinės dievybės